gentaiscool/nusaparagraph_topic huggingface dataset:
Kalau sabalumnyo awak mangupeh barita tentang Hp kini awak caliak lo barita tentang ipad tabaru dan inovasi nyo. Jadi barita nyo tu bajudul "ipad pro jo layar OLED akan maluncua tahun depan". Apple dilaporkan akhirnyo untuak maintregasikan teknologi iko kedalam model ipad mandatang. Panel tabaru iko akan mamiliki banyak nyo kaunggulan. Apple seperti yang awak tau merek gadang ko memang salalu barinovasi dan teknologi nyo indak diragukan lai. Jadi katiko barita ko kalua banyak jo urang yang mananti-nantikan bantuak dari kaluan tabaru nyo beko. Dalam barita tu dikecek an kalau indak 2024 atau 2026 model ko rilis. Panel OLED ko akan diimplementasikan jo raksasa teknologi asal Amerika serikat.

Topic: technology
Pantai Padang adolah salah satu tampek wisata alam nan wajib dikunjuangi kalau kawan-kawan datang ka Kota Padang. Pantai Padang wajib dikunjuangi karano manawarkan banyak hal untuak dinikmati. Hal partamo nan ditawarkan dek Pantai Padang tantunyo adolah pantai dengan pamandangan lauik lapeh. Kamudian di Pantai Padang pun kito bisa mancaliak matohari tabanam. Di Pantai Padang pun kito ndak paralu takuik untuak malewatkan waktu sholat karano di Pantai Padang ado musajik nan terkenal. Hal salanjuiknyo nan ditawarkan dek Pantai Padang adolah seafood tendaan nan manjua babagai macam kerang. Salah satu makanan nan paliang banyak dicari di Pantai Padang adolah langkitang cucuik. Hal terakhir nan bisa dinikmati di Pantai Padang adolah cafe-cafe nan bahadopan langsuang dengan lauik lapeh. 

Topic: leisures
Jasa desain grafis tadi sabalumnyo alah ambo kecek an bisa juo dikecek an sabagai usaho nan dilakuan jo sasaorang dan tamasuak ka dalam wirausaho dalam bidang jasa. Desain grafis ko tamasuak usaho yang fleksibel dalam artian bisa jadi sampingan atau manjadi usaho utamo. Banyak urang nan manggeluti usaho ko kareno punyo prospek jangka panjang. Langkah untuak yang nio mamulai jaso ko patamo pahami jenis jasa desain grafis, kaduo tantukan bantuak dan sasaran bisnis, katigo tantukan modal yang akan kamu gunoan, siap tu persiapkan juo alaik nan diparaluan. Awak harus juo mampromosikan usaho yang awak bukak ko, kini banyak juo urang nan paralu jasa desain grafis.

Topic: business
Cici acok bana mancaliak pertandingan Ranang di televisi. Kadang inyo juo mancaliak urang malakuan pertandingan ranang di drama korea,china dan lain-lain. Bantuaknyo sanang se urang yang biso ranang, cici nio juo tau caro baranang. Kareno cici sabananyo takuik baranang tapi katiko acok mancaliak pertandingan ko inyo nio juo bisa baranang. Katiko batanyo jo kawan keceknyo langkahnyo sabagai barikuik. Patamo awak harus suko jo aia jan takuik, kaduo baraja caro banafas di aia, katigo malatiah gerakan kaki, siap tu malatiah lengan jo tangan dan posisi tubuh saaik maluncua. Awak juo harus tau teknik nyo, baa gerakannyo dan lain-lain. Kawan ambo yang bisa ranang ko satiok duo minggu sakali maajak ka kolam ranang.

Topic: sports
Latihan Muaythai di sakolah ambo dilakuan satiok hari minggu. Awalnyo ikuik muaythai kareno disuruah jo amak untuak bisa malindungi diri surang. Muaythai sabannyo adolah olahraga tarung yang bisa dikecek an olahraga ekstrim. Kareno barisiko cedera dan malakuan parlawanan. Namun, untuak awak nan nio olahraga iko untuak manurunan barek badan bisa juo. Jadi malakuannyo jo palatiah muaythai dan indak malakuan serangan baliak kareno hanyo sabagai sarana olahraga indak untuak bataruang. Manfaaik dari muaythai ko salain manurunan barek badan bisa juo manyihaik an jantuang dan mental awak. Mangko dari itu, kalau ado ekskul muaythai atau tampek latihan muaythai. Marilah cuboan olahraga yang ciek ko.

Topic: sports
Roti Panggang jo talua bisa di konsumsi di pagi hari. Roti nan baperan sabagai sumber karbohidrat sadangan talua baperan sabagai sumber protein. jikok kau sadang manjalanan program manjago makan, mako kau bisa manggunoan roti gandum sabagai gantinyo. kau  dapek juo manambahan sayua kayak salada atau tomat untuak manambah vitamin jo serat. salain di pagi hari roti panggang juo bisa di konsumsi di malam hari untuak mangganti makanan pokok nan biaso kau makan untuak mamvariasian makanan bia indak capek bosan. roti panggang juo banyak di sadioan di cafe-cafe dipaduan jo minum kopi sabagai cemilan nongkrong katiko di kadai kopi atau cafe.

Topic: food & beverages
Minggu pagi ica jo keluargo inyo pai ka Jogja untuak menghadiri acara sepupu nyo bisuak. Sampai ka panginapan alah jam 3 sore, tadi barangkek dari Bogor. Sabananyo ica jo keluargonyo ko bisa manginap di rumah sepupu nyo tapi amak nyo mangecek an kalau ancak awak masan hotel lai, anggap se sadang liburan kecek amak nyo ica. Hotel ko ancak juo nyo jadi ica indak manolak untuak tingga di siko. Hotel di siko murah walaupun ado juo yang maha, tergantung lah awak nio yang ma. Walaupun murah panginapan yang ica jo keluargo nyo tinggal di siko lai ancak juo, fasilitas nyo lengkap. Di pagi hari pun di hotel ko salalu di siapkan sarapan yang lamak.

Topic: leisures
Hotel Savero salah satunyo ado nan balokasi di Depok. Lokasinyo cukuik strategis dikaranokan talatak di tapi jalan Margonda nan marupokan jalan utamo di Depok. Salain itu, bagi nan dari lua depok dan manggunoan transportasi kareta api, bisa baranti di Stasiun Depok Baru, lokasi hotelnyo indak jauah dari stasiun Depok baru. Hotel Savero mampunyoi 10 lantai, 1 restoran dan 108 kamar. Hotelnyo dilengkapi pulo jo fasilitas kolam ranang, tampek gym sampai tampek spa atau pijat bagi kawan-kawan nan panek dan nio refreshing. Selain kamar dan fasilitas nan alah disabuikan tadi, Hotel Savero Depok mmapunyoi lo beberapa ruangan rapek nan bisa disewakan dan tampeknyo lueh dan nyaman pulo. Ado beberapa jenis ruang rapek nan dibedakan berdasarkan gadang ruangannyo. mulai dari nan cukuik untuak 10 urang, sampai nan bisa muek 50 urang labiah. di Lantai 1 nyo tasadio pulo Mushalla umum nan bisa dipakai dek pangunjuang. 

Topic: leisures
Alexa suko bana olahraga bamain Bola Kasti, inyo baraja bola kasti bukan disakolah. Alexa suko bamain bola kasti kareno dirumah inyo urang gadang banyak yang main bola kasti. Akhirnyo inyo suko juo bamain bola kasti, dulu memang inyo suko dijadian anak bawang kareno masiah ketek. Bola kasti adolah olahraga yang dilakuan di lapangan sacaro bakalompok. Bantuak bola ko ketek, tabuek dari karet, warno nyo hijau dan dipinggia nyo garis-garis putiah. Permainan iko dilakuan sacaro bakalompok dengan baanggotakan 12 orang. Teknik dasar bamain bola kasti ko adolah malempar, mamukua, manangkok dan balari. Itulah olahraga nan ambo sukoi, dulu jarang ado disakolah olahraga iko jadi ambo hanyo bamain dirumah se.

Topic: sports
Manjadi saurang wirausaho, ataupun pangusaho adolah impian nan banyak urang nio gapai.saurang pangusaho tantu punyo banyak kauntuangan di bandiangkan nan karajo. Salain kauntuangan finansial saurang nan punyo usaho jugo punyo wewenang nan labiah untuak mangatur usaho. Karano hal iko tantunyo banyak nan nio jadi pangusaho. Tapi untuak manjadi pangusaho tantunyo indak mudah. Ado banyak hal nan dibutuahan untuak itu. Babarapo diantaronyo adolah sikap dan sifat. Saurang pangusaho harus punyo kapintaran mamprediksi maso depan, macaliak paluang jo rasiko, barani, mampu mamimpin, konsisten, batangguang jawab. Salain hal iko tantunyo ado faktor utamo nan manantuan usaho, yaitu modal. Modal disko digunoan untuak mamulai usaho. Antah itu pitih surang ataupun hasil pnjaman

Topic: business
Indonesia iolah sarugo aktivitas manantang adrenalin. Hal iko disababkan karano kondisi alam Indonesia nan sangaik baragam. Lauik, gunuang, tabiang terjal, ombak tinggi, sampai sungai nan curam, mambuek Indonesia manjadi negara tujuan bagi pancari sensasi. Tingga piliah, mano nan paliang mausik raso kaingintahuan. Olahraga ekstrem (Bahaso Inggris extreme sports) disabuik juo olahraga aksi, olahraga agro, dan olahraga petualangan) iolah istilah populer untuak olahraga tertentu nan dirasokan sabagai kagiatan nan candarung mamiliki tingkek bahayo nan tinggi dan mamacu adrenalin. Olahraga iko labiah mangarah kapado olahraga nan labiah modern dan labiah individualis nan mamiliki tingkek kasulitan nan labiah tinggi jo resiko kacalakaan labiah gadang. Olahraga ekstrem juo mamiliki kakhususan tasandiri. Apobilo olahraga lainnyo mangadapankan pasaingan jo kompetitor, mako olahraga ekstrem bafokus pado manaklukkan raso takuik diri sandiri dan bagaimano kito bisa mahadapi tantangan alam.

Topic: sports
Asyiva Bila Dia biaso di panggia Dia. Da adolah anak SMA kelas 11. Kini libuan semester alah tibu, dan Dia ado rancana pai liburan basamo jo kawan kawannyo. Walaupun masih SMA Dia sangek suko jo alam. Dia jugo suko pai wisata alam takah mandaki, ataupun camp. Liburan kini Dia samo kawan-kawannyo barencana pai nge-camp di salah ciek wisata camp baru di daerahnyo. Tampek wisata ko adi di daerah bukik dan cuaca disiko dingin bana, mancapai 15 darajek Celsius. Disiko awak camp jo cuaca dingin dan pamandangan danau sarato ambun. Disiko sinar matohari muncul pas alah siang sakita jam 12 atau jam 1 siang dan indak tarlalu taraso karano kalah jo udaro dingin. Dia jo kawan kawan mambaok tenda dari rumah dan bangun tenda surang.

Topic: leisures
Buah nan indak ambo suko adolah buah durian. Durian adolah buah nan tersebar di Asia Tenggara. Di indonesia, durian nan terkenal adolah durian asal Medan. Bagi sabagian urang, durian adolah buah nan sangaik lamak. Apolai durian dimakan manggunokan katan. Namun bagi sabagian urang durian pun dibanci. Durian dibanci karano baunnyo nan menyengat dan mambuek sakik kapalo. Baun durian lah bisa dicium dari jarak nan lumayan jauah. Hal itulah nan mambuek ambo sangai ndak manyukoi durian. Namun, walaupun banyak nan ndak suko, durian sabananyo punyo banyak manfaat bagi tubuah. Salah satu manfaat durian adolah mambantu mencegah anemia. ,Durian dapek bermanfaat juo untuak kulik.

Topic: food & beverages
Satiok urang mampunyoi keinginan untuk pai mengeksplore daerah lain untuak manambah wawasan ataupun hiburan. Satiok daerah punyo ciri khasnyo masing-masing dima hal itu yang manjadi daya tarik pengunjung. Ciri khas suatu daerah dapek babantuak destinasi wisata, makanan, ataupun budaya. Sebagai pengunjung alun lengkap rasonyo kalau indak bali oleh-oleh khas daerah tujuannyo. Contoh oleh-oleh khas yang terkenal di daerah sumatera barat yaitu karupuak sanjai, karipiak balado. Cemilan iko banyak dijua di dakek tempek wisata atau kadai khusus oleh-oleh. Banyaknyo pengunjung nan tibo di suatu daerah dapek mambantu meningkatkan perekonomian warga sekitar. Oleh karena itu, satiok daerah balomba-lomba untuak menarik minat pengunjung dengan menawarkan destinasi wisata sahinggo maningkek pulo lah daya beli pengunjung terhadap produk khas daerah

Topic: leisures
Aden pai untuak manghadiri acara baralek mamak di salah satu kota nan indak jauah dari kota Aden kini. Aden pai jo keluarga gadangnyo. Katiko alah sampai ditampek mamak baralek kami mambari salamek jo mancaliak acara sabanta. Katiko diperjalanan baliak, kami singgah ka salah satu tampek wisata yaitu aia tajun nan kebetulan ado ditapi jalan. Disinan kami manikmati pemandangan aia tajun sambia bamain aia. Disaat kami asik bamain aia, ado apak-apak nan sadang mandakek. Kironyo apak tu adalah saurang photografer. Inyo manawari kami untuak difoto didakek aia tajun dan dicetak. Aden pun satuju untuak difoto. Sambia manunggu hasil foto kami dicetak, kami mambali oleh-oleh untuak dibaok ka rumah. Cukuik banyak pitih nan kami abihan untuak mambali oleh-oleh. Akhianyo, indak lamo foto kami alah salasai dicetak. Kami pun pai untuak malanjuikan perjalanan baliak karumah. 

Topic: leisures
Waktu ketek dulu awak di agiah atu tantang babagai olahraga dek urang gadang. Antah itu di sakolah atau tempek lingkungan tampek tingga. Ado ciek olahraga nan ambo lakuan katiko katek nan manjadi olahraga nan ambo suko. Namnonyo pamanainan buku tangkis. Popularitas bulu tangkis di Indonesia indak ado matinyo. Dulu tu paliang suko main bulu tangkis dek mancaliak atlet padusi kabangaan Indonesia yaitu Susi Susanti. Indak di lingkuangan rumah tapi di sakolah pun acok mamainan olahraga nan manggunoan raket jo bulunyo. Katiko ketek dulu indak mangarati sacaro kasaluruhan bakpo bamainnyo tapi dek sado urang ikuik mamainannyo, malah ambo ikuik pulo yang pantiang bisa manokok bulunyo jo manggunoan raket yang dibalian amak.

Topic: sports
Olahraga kasti adolah olahraga nan bisa di karajoan sambia bamain. Pamainan kasti adolah pamainan bola ketek nan di mainan dek 2 kalompok. Masiang-masiang kalompok unyo minimal 5 anggota atau bisa labiah. Dalam pamainan ado namonyo tonggak 1, tonggak 2 dan tonggak 3. Salain tonggak ado pulo kotak star atau kotak mulai. Jadi sabalum mulai awak tantuan sia nan manang jo nan kalah tantuan jo lasuik, iko baguno untuak manantuan tim nan main duluan. Tim nan manang bisa masuak ka kotak star artinyo itu wilayah aman. Tim nan alah bisa bagi posisi saurang untuak maimpok bola salabiahnyo jago lapangan. Tim nan manang bsa bagantian manokok bola. Jadi beko bola di lempa dek yang kalah dan di tokok pakai kayu dek nan manang. salasai di tokok, nan manokok tadi harus balari ka tonggak 1,2 dan 3 sacaro baurutan tanpa konai impok jo bola dek lawen. Salamo nan manang balari dan alum mamacik tonggak nan kalah buliah maipok nan manang untuak marabuik posisi atau batuka pamain.

Topic: sports
TV adolah salah satu barang elektronik nan pasti dimiliki dek urang. Walaupun ado juo nan ndak punyo tapi mungkin jumlah nyo ndak bara. TV ko macam-macam lo jenisnyo tapi fungsi dan kegunaannyo kurang labiah samo. Biasonyo TV panjang atau pendek umua TV ko tagantuang caro pamakaian. Oleh karano itu, ado beberapo hal nan paralu awak paratian supayo TV kalian baumua panjang. Nan partamo, jan dakek an TV ko jo barang nan basifat magnet. Abis tu, jan tutuik TV tu jo kain karano bisa maningkek an suhu pado TV. Salanjuiknyo nan paralu diparatian adolah TV harus dilatak an di tampek nan data dan di tapek nan ndak mudah kanai abu dan terakhir matian TV tu kalau ndak ka ditonton.

Topic: technology
Olahraga manjadi kabutuhan dalam iduik, apolagi bagi anak-anak, sangailah pantiang untuak tumbuah kembanganyo. Dalam dunia pendidikan, pendidikan olahraga jansamo kesehatan dimasuakkan dalam mata pelajaran pokok. Mata pelajarannyo maajan siswa gerak dasar nan alah ado. Bergerak bagi anak-anak adolah hal nan manyanangkan dan juo paralu untuak nyo dewasa bisuak. Salain baepran untuak perkembangan fisik jo psikomotor, pelajaran olahraga disekolah juo dapek mambantu perkembangan kognitif dan afektif sacaro seimbang dan serasi. Tapi banyak anak-anak nan ma anggap remeh mato pelajaran pendidikan jasmani karano dianggap ndak pantiang, karano emang jarang bahas materi, banyak praktek, padahal berdasarkan manfaat nan ado, pendidikan jasmani sangaiklah pantiang untuak siswa.

Topic: sports
Mancaliak pertandinga Bakudo ko sero bana, awalnyo ambo cuman mancaliak liwaik televisi pado film kartun. Itu wakatu ketek, tapi kini ambo suko juo mancaliak urang lua malakuan pertandingan iko. Sero bana mancaliaknyo, gerakan gesit dari kudo tu sero bana. Bakudo marupokan istilah yang mangacu pado keterampilan manunggang, mengendarai, malumpek atau balari. Manuruik guru olahraga ambo bakudo juo bisa mambaka kalori awak dan banyak manfaaik lainnyo. Olahraga iko juo tagolong olahraga maha, apolai dicaliak juo jo kualitaih kudo nyo. Didalam kitab suci juo disabuik an olahraga bakudo yang marupokan sunnah nabi Muhammad SAW. Kalau bisa ancak juo untuak baraja manunggangi kudo.

Topic: sports
Ekstrakurikuler yaitu permainan bola basket biasonyo sangek diidolakan oleh babagai siswa. Permainan iko salain dapek  maningkatkan pengetahuan sarta keahlian dalam bamain basket namun jugo mandapek perhatian dari para wanita atau siswi di sakolah tersebut. Biasonyo siswi lebih mamilih untuak manonton pertandingan basket karano biasonyo pemain basket mamiliki postur nan bagitu bagus karano tinggi sarta baat b adonnyo nan ideal. Sabenarnyo kebanyakan siswa mangikuti bola basket Karena inyo manyukai olahraga iko. Permainan nan cukuik manguras tanago karano banyak balari sarta harus mamiliki strategi nan bagus sahingga dapek mancetak poin ke ring lawan. Walaupun bagitu peminat bola basket indak pernah manurun dari tahun ke tahun. Hal iko cukuik manandakan bahwa masih banyak siswa nan mamiliki keinginan untuak lebih pandai dalam bamain bola basket. 


Topic: sports
Pertamo kali ambo nginap di hotel adolah wakatu ambo pai barayo jo keluarga ka luar kota. Wakatu tu ambo manginap di hotel nan lumayan gadang dan babintang 4. Di hotel ko ado kolam ranangnyo, pas pagi-pagi siap baranang ambo adiak dan kakak barenana langsuang kabaliak ka kamar nan ado di lantai 4. Ternyato, katiko kami alah dalam lift dan lah mamencet-menet angko 4 ko, pintu lift ko ndak tatutuik-tutuik. Sampai akhirnyo kami dituruik dek petugas hotel ka dalam lift dan ternyato untuak pai ka lantai ateh tu harus ado kartu aksesnyo. Dekk wakatu tu kami masih ketek jadi ndak malu bana. Tapi tetap jadi pengalaman berkesan untuak kami nan baru pertamokali nginap di hotel.

Topic: leisures
Ado sepupu ambo nan selalu di kecek-kecek an sabagai anak nan manjadi baban keluarga. Panek-panek se manyakolahan tinggi-tinggi tapi ndak ado karajo sampai kini. Ruponyo diam-diam nyo punyo usaho. Nyo seorang wirausahawan. Pas tau nyo ternyato alah punyo restoran kami pun sakaluarga pai ka restorannyo tu. Betapa takajuiknyo kami katiko mancaliak restorannyo. Ternyato restoran sepupu ambo tu alah sekelas restoran di kota-kota besar. Pas awak baru masuak restoran tu langsuang awak marasokan suasan sadang barado di japang. Desain interiornyo detail bana. Mulai dari suduik-suduik ruangannyo nan diagiah hiasan-hiasan bungo sakura, meja nyo nan randah dan kursi nan nyo ganti jo busa rancak persis sarupo tampek makan urang-urang japang nan acok awak liek di TV. Di tambah lo udaranyo sajuak bana sahinggo awak maraso sangaik nyaman dalam restorannyo tu.

Topic: business
Bakunjuang salah satu kota di Indonesia yaitu Bandung. Kota nan banyak terkenal jo tampek wisata ko mambuek banyak urang nio mangunjunginyo. Banyak jenis tansportasi nan dapek dipakai untuak jalan-jalan dikota iko contohnnyo Trans Metro Bandung. Kendaraan iko malayani perjalanan untak kota Bandung nan malewati banyak tampek wisata. Ongkos nan dapek ditawari katiko manaiki kendaraan iko yaitu sekitar Rp 5.000 perurangnyo.  Untuak urang nan baru ka Bandung dan masih asing jo tampek-tampek dikota Bandung disarankan katiko manaiki kendaraan umum untuak mancaliak jadwal atau rute dari oto tu bia indak salah arah sahinggo risiko tasasek indak tajadi. Transportasi iko dapek mudah dicari dengan manunggu di halte nan alah disadioan. 

Topic: leisures
Pemanasan global nan saat iko taruih maningkat dari tahun-tahuns abelumnyo mambuek cuaca di babagai daerah manjadi sangek terik sahinggo mamerlukan alek untuak mambantu manyejukkan urang nan barado dalam ruangan. Dan saat iko pusat kota seperti kota Jakarta mamiliki cuaca paneh nan cukuik taik sahinggo masyarakatnyo mamiliah untuak mambali alek pendingin seperti AC. Hal inilah nan manjadikan produk AC sangek laris di pasaran dan taruih maningkat dari tahun ka tahun apolai di kota besar nan mamiliki banyak kendaraan serta perusahaan-perusahaan industri.  Hal inilah nan manjadi penyumbang utama mangapa daerah tasabuik manjadi  katiko siang hari maupun di malam hari. Dan karano fungsi AC iko mambuek banyak urang indak talalu mangkhawatirkan tentang panehnyo siang hari maupun malam hari katiko dalam ruangan. 

Topic: technology
Pai liburan basamo anak bisa lo untuak manambah ilmu pengetahuan. Kegiatan nan bisa dilakuan yaitu pai ka museum. Pai ka museum jo anak adopah salah satu kegiatan nan manyanangkan dan bamanfaaij untuak pertumbuhan dan pakambangan anak. Di museum, anak bisa baraja tentang sajarah, budayo, dan ilmu pangatahuan malalui pameran nan ado di sinan. Di museum, anak dapek mangamati benda-benda dan mancari informasi tentang benda tasabuik. Hal iko dapek mambantu anak untuak baraja mancari infomasi untuak manambah pengetahuan nyo labiah dalam. Kegiatan liburan ndak harus pai ka tampek hiburan dan tampek wisata nan jauah. Wak bisa mangunjungi museum nan ado di kota tampek tingga wak.

Topic: leisures
Sepakbola adolah olahraga favorit ambo sajak ketek. Ambo manyukoi sepakbola karano sepakbola sangaik mudah untuak dimainkan. Sepakbola bisa dimainkan di mano sajo. Bahkan kalau pun kito ndak punyo lapangan, sepakbola tetap bisa dimainkan. Salain itu, sepakbola pun indak paralu banyak biaya untuak mamainkannyo. Bola bisa dibali jo hargo nan murah. Kalau kito indak punyo sapatu, kito tetap bisa bamain sepakbola tanpa sapatu. Kamudian gawangnyo pun bisa dibuek dari sapasang tarompa nan dijadikan tiangnyo. Kalau ado pitih labiah saketek, gawang sepakbola bisa kito buek surang manggunokan paralon, kaleng cat, dan semen. Lapangan sepakbola nan disewakan di Indonesia pun rato-rato punyo hargo nan cukuik murah dan bisa ditamukan di banyak tampek.

Topic: sports
Cemilan nan paliang disuko dek anak sakola iko mambuek banyak urang nio mancubonyo .Talua guluang nan biaso urang jua dimuko sakolah, kini dapek dibuek surang dari rumah. Caro mambuek talua guluang sabananyo sadarhano yaitu manyiapan talua, lidi, aia,maizena, kaldu bubuk. Kaduo, aduak sado bahan di ciek wadah. Katigo, angekan minyak ka kuali diateh api kompor nan stabil atau indak terlalu gadang dan indak lo terlalu ketek. Kaampek, Masuakan talua sekitar tigo sendok makan ka minyak nan alah angek. Tarakhir, guluang talua jo lidi atau tusuak sate. Tips penting nan paralu diparhatian dalam mambuek talua guluang yaitu harus capek diguluang katiko talua mangambang didalam kuali sahinggo dapek manempek dan taguluang elok di tusuak sate. 

Topic: food & beverages
Banyak nan manganggap remeh manonton film dari situs bajakan. Urang-urang akan bapikia, bara bana lah karugian nan didarito dek pambuek film jikok awak manonton dari situs-situs bajakan. Jikok dicaliak dari jumlah penonton situs bajakan bantuak IndoXXI atau LK21, perharinyo bisa ado 6 juta urang nan maakses. Bisa kito caliak bara keuntungan nan didapek dek pemilik situs ilegal tu perharinyo. Ado beberapa hal nan mungkin manjadi pertimbangan seseorang untuak manonton dari situs ilegal dibandiangan jo manonton ka bioskop. Nan partamo jarak dari rumah ka bioskop nan mungkin sajo jauah, nan kaduo adolah harago tiket nan bisa dikecekan lumayan maha di beberapa bioskop di Indonesia, nan katigo beberapa urang ado nan ndak suko manonton di keramaian dan labiah mamiliah manonton surang. Tapi dibaliak sadoalah pertimbangan diateh, manonton film di situs bajakan banyak pulo mandatangkan kerugian. Diantara kerugiannyo adolah mematikan industri perfilman Indonesia. Di sisi lain, acok mambukak situs ilegal bisa badampak negatif ka perangkat pribadi si pemakai, karena mangakses situs bajakan rawan takanai malware nan marusak perangkat.

Topic: leisures
Kini jaman alah samakin canggih. Apo se bisa di buka lewat hp. Ditambah lo kini tv rumah tangga alah banyak nan manggunoan Smart TV atau TV Cadiak. Mako dari itu awak harus bisa mangontrol tontonan anak awak. Jan sampai apo nan nyo tonton bisa mampangaruahi nyo ka arah nan ndak elok. Berdasarkan fakta ko tadi lah awak harus tau langkah-langkah apo se nan bisa dilakukan supayo bisa mangkontrol tontonan anak. Kalau di HP kalian bisa mandownload Youtube for Kids. Jadi apo nan nyo tonton emang nan lulus sensor se sadonyo. Sedangkan kalau lewat TV, kalian tingga buek an se akun anak kalian. Dijamin nyo ndak akan bisa mambuka konten-konten nan ndak ramah anak ketek. Dengan mode tu pasti kalian bisa mangontrol tontonan anak.

Topic: technology
Katiko nio batandiang sabuah lomba keolahragawan apolai pertandingan nan olahraga ekstrem sarumpo tinju tu harus di cek bana saluruahnyo. Mulai dari kesehatan tubuah pamain, peralatan sabalum, salamo dan setelah batandiang. Jan sampai mode salah satu atlet tinju nan ambo caliak kapatang nan saruang tinjunyo talapeh sahinggo buku-buku jari ko mancabiak kaniang lawan. Ngeri bana. Mancurek darah dari kaniang lawannyo sahinggo pertandingan ndak bisa di lanjuik an karano takuiknyo lawan nan cidera tu mangalami pendarahan. Kalau alah sempat pendarahan akan babahayo akibaiknyo. Itu lah makonyo ado urang nan tugasnyo kusus untuak maingek an persiapan-persiapan apo se nan masih kurang sahinggo kejadian-kejadian mode ko bisa dihindari. 

Topic: sports
Pecel Ayam Mbak Tatik. Salah satu pecel ayam manuruik ambo nan paliang lamak di kota Padang. Lokasinyo strategis dakek jo muaro dan pastinyo dakek jo rumah ambo hahaha. Untuak  tampeknyo nyaman bana, barasiah, tampek gadang, kok maota jo kawan ndak ka tadanga dek urang sabalah. Makanannyo lamak bana. Pecel ayamnyo apo lai. Bumbu rempahan di ayamnyo tu taraso bana di lidah, ladonyo padeh tapi lamak, lalapannyo pun segar-segar, pakai daun kemangi. Kok nio tambah tahu tempe tanang jan khawatir. Banyak menu-menu lainnyo disiko. Bagi nan suko padeh wajib bana kalian untuak cubo pecel ayam Mbak Tatik ko. Dijamin ndak nyasa.

Topic: food & beverages
Pakerjaan nan bagitu banyak mambuat Lisa sangek stres dan tatakan karano inyo indak mamiliki waktu luang sarato waktu untuak manghibur dirinyo surang dari  sibuknyo dunia pakerjaan.  mako dari itu inyo mangambil cuti babarapo hari  untuak meredakan stres  nan inyo rasokan akhir-akhir iko.  Lisa mamutuskan untuak pai bajalan-jalan ka tampek wisato sambia mambaok  anjing  peliharaannyo sahinggo inyo dapek manikmati waktu luang tanpa mamikirkan pakerjaan. Pagi hari bisa mamutuskan untuak barolahraga terlabiah dahulu.  dan di siang hari inyo akan pai untuak malakukan treatment sarato perawatan kulitnyo sahinggo inyo dapek  mamanjakan dirinyo.  di sanjo hari bisa mamutuskan untuak bajalan mangelilingi tampek wisato nan saat iko inyo kunjungi barsama jo kamera nan salalu nan kalungkan di lehernyo.  sambia  manjepret objek wisato jo indah itu inyo jugo bamain jo anjing peliharaannyo nan jugo inyo baok ka tampek wisato iko. 


Topic: slice of life
Mambaco buku adolah kegiatan nan biaso aden lakuan katiko sadang ado jam pelajaran kosong dikelas. Katiko kawan-kawan maabihan waktu untuak sibuak jo gadgetnyo atau sibuk maota santai samo kawan-kawan nan lain. Aden sibuk jo buku nan sadang dipacik jo sabalah tangan kiri sambia mandangaan musik nan tasambuang di earphone. Mandangan music sambia mambaco buku komik dibangku den duduk. Di paliang bakang dakek jo jendela. Kegiatan iko biaso den lakuan katiko ado waktu luang baik itu disekolah maupun dirumah. Mambaco buku sambia mamakan snack adalah kegiatan nan paliang den sukoi. Buku novel tema horror adolah koleksi buku nan paliang banyak den punyo kini. Kegiatan nan digunoan diwaktu luang iko mambuek den labiah suko mambaco salain buku carito.

Topic: leisures
Dihari minggu, aden jo sepupu pai ka salah satu pusek pambalanjoan tagadang dikota kami.  Kami pai katampek nan sadang maadoan event rumah hantu. Event tu kini barado di lantai 3 gedung iko. Tampeknyo kini sadang dihadiri dek banyak urang. Urang pado antusias untuak mancubo mauji adrenalin. Satelah jadwal kami masuak, kami mancaliak banyak urang nan sadang baperan manjadi hantu takah pocong, kuntilanak, dan lain sabagainyo. Mereka tasebar di satiok suduik dari tampek tu. Disertai jo suaro-suaro hantu atau musik nan manakuikan untuak manambah suasana horor tampek tu. Ado babarapo dari mereka ikuik mangaja kami sahinggo kami balari katakuikan dek takajuik jo takuik. Ado banyak padusi nan manangih dek katakuik an dek ulah urang nan sadang baperan jadi hantu tu. Liburan nan seru untuak urang yang suko mauji adrenalin jo hal-hal nan babau mistis. 

Topic: leisures
Awalnyo Dila suko jo kopi sajak SMA karno tapaso jo kaadaan. Pas SMA inyo harus minum kopi untuak mailangan kantuak wakatu bagadang baraja. Mulonyo Dila cubo minum kopi sachet dan kemasan se.  Pas kuliah mulai lah inyo cubo kopi-kopi nan dijua di kafe-kafe. Samakin hari, samakin suko nyo jo kopi. Dila karajo paruh waktu lo sabagai barista di kadai kopi. Wakatu jadi barista satiok harinyo mambuek dan manyajian baragam jenis kopi. Sabagai barista nyo pjnyo tangguang jawab untuak mambuek menu baru, jadi harus minum banyak jenis kopi. Pengetahuannyo soal kopi samakin batambah sairiang bajalan waktu. Sampai kini Dila tatap suko minum kopi, bahkan bisa minum itu satiok hari walaupun alah ndak jadi barista.

Topic: food & beverages
Salah satu alasan ba a kok ambo sanang bana dan maraso tanang katiko hiduik di desa adolah karano urang nan tingga di desa tu punyo sifat ramah tamah. Satiok ado nan lewat pasti saliang manyapo. Malah kalau kendaraan wak basalisiah se jo kendaraan nyo pasti klakson ko ndak pernah nan ndak babunyi. Selain itu, raso gotong royong antaro sasamo nyo masih sangaik tinggi. Ndak jarang wak caliak satiok hari libur masyarakakik di desa malakukan kegiatan gotong royong untuak mambarasiahan lingkungan desa. Sabana tentram rasonyo. Mako dari itu, alah seharusnyo awak maniru keramah tamahan masyarakat nan hiduik di desa supayo bisa hiduik labiah nyaman.

Topic: slice of life
Mungkin kalian alun pernah mancubo untuak mangarajoan solat malam katiko kalian sadang stres karano ndak takao mahadapi masalah nan ado. Ambo surang lah mancubo nyo. Memang mangkuah dalam maredam perasaan stres nan sadang dihadok i. Memang batuah kecek Al-Qur'an, kalau kalian sadang dalam masalah mako satu-satu tampeknyo kalian maminta tu memang hanyo kapado Allah. Allah adolah tampek awak manyarah dan maminta sagalo sesuatu. Oleh karano itu, bagi kalian nan masih maraso hampa dalam kehidupan, stres karano masalah hiduik, dakek an lah diri ka tuhan dengan caro sambayang malam. Mintak lah sajadi-jadi nyo apo nan kalian inginkan kapado Allah. Mudah-mudahan dengan melakukan hal tersebut salain hati manjadi labiah tanang sakaliguih Allah pun mudahkan jalan kalian.

Topic: slice of life
Karano baraja online mambuek para siswa bamain sacaro online.  Mereka mamutuskan untuak bamain game nan dapek manampung ciek circle nan bajumlah 10 urang. Game nan kami pilih adalah Among us. Game iko dapek manampung sakitar 10 urang, namun nan serunyo adalah ado sakitar duo urang nan akan manjadi impostor sahinggo 8 urang nan lain akan mancubo manebak siapo nan manjadi  impostor tasebut. Baru 5 manit satelah masuk ka Room game Among Us alah ado duo urang nan tabunuh sahinggo diadakanlah diskusi antar pamain untuak manebak impostor nan alah mambunuh mereka. Saat itu Lisa nansabenarnyo manjadi  impostor dan alah mambunuh ciek urang temannyo manuduh balik urang agar kawan-kawannyo indak mancurigai Lisa. Dan saat itu kawan-kawannyo percaya dengan ucapan Lisa sahinggo mereka indak mamiliahnya. Sampai akhir bisa sangek pandai meyakinkan kawan-kawannyo dan akhirnyo inyo keluar sabagai pemenang.


Topic: technology
Bulan Ramadha marupokan bulan yang dinanti-nanti banan dek umat Islam di babagai belahan dunia. Pasalnyo pado bulan iko banyak keistimewaan bagi umat Islam, bahkan babarapo manyabuiknyo sabagai malam saribu bulan. Pado bulan iko, umat Islam diwajibkan untuak bapuaso sabulan panuah dan mampabanyak ibadah-ibadah lainnyo. Amalan yang dikarajoan di bulan Ramadhan mampunyoi keistimeaan tersendiri, apolai satiok amalan di bulan puaso manyadiokan berkah dan pahalo yang belipek ganda dibandiang jo pahalo-pahalo di hari lainnyo. Di sisi lain, dalam rangkaian ayat-ayat puaso Ramadhan, disalekan ayat yang manganduang pasan tentang kedekatan sarato janji Allah SWT kapado hamba-hamba-Nyo untuak mengabulkan doa siapo pun yang dengan tulus badoa. 

Topic: religion
Cindua yang marupoan minuman jadul lanjo lanjo sangke dulu, kini alah maningkek. Faktanyo cindua ko adolah minuman turun tamurun di Asia Tenggara. Cindua ko ado di satiok negara tapi jo variasi yang babeda, sabagian parbedaannyo talatak di toping. Contohnyo sajo cindua di Singapura di idangan pakai toping kacang merah diatehnyo. Karano  cindua kini alah malangkah ka kancah nasional malalui usaho yang banamo Cendol Indonesia. Minuman yang tabuek dari tapuang bareh dan dibantuak panjang panjang takah caciang ditambah jo gulo tabu dan santan ko alah banyak diminati dek anak anak mudo zaman kini. Papaduan rasonyo indak kalah jo minuman minuman zaman kini.

Topic: food & beverages
Siddhartha Gautama atau nan dikenal oleh Sang Buddha, adolah pendiri dari ajaran Buddhisme atau agamo Buddha. Sang Buddha ko sananyo berasal dari keluarga bangasawan di daerah Nepal, tapi waktunyo dewas a inyo mamiliah untuak pai mangembara dan bertapa untuak mancari kahidupan. Tampilan fisik Sang Buddha ko manuruik sumber-sumber lamo, mirip jo biksu Buddha nan biaso wak caliak. Rambuik jo jangguiknyo dcukur abih atau botak. Bahkan pernah seorang rajo nio batamu jo Sang Buddha ndak bisa mambedoan Sang Buddha jo biksu-biksulain. Sang Buddha digambarkan sabagai urang nan gagah dan kuliknyo tarang. Sacaro fisik kaistimewaan Sang Buddha ko ndak bisa nampak oleh urang-urang biaso, nan bisa macaliaknyo hanyo urang-urang nan alah manganut ajaran Buddha se.

Topic: religion
Dana darurat ndak hanyo bisa disimpan dibawah banta atau dalam celengan ayam sajo. Banyak caro yang bisa dilakuan untuak manyimpan dana darurat. Salah satunyo dengan caro investasi atau pasar uang. Hal iko bisa maagiah keuntungan dengan adonyo bunga. Salain itu pasar uang pun capek cair nyo dan ndak ado biaya masuak jo kalua. Menurut pandangan ambo caro iko adolah langkah yang tapek untuak malakukan simpanan dana darurat. Salain itu, caro iko pun dapek mambuek tacapainyo tujuan dari manyimpan dana darurat, yaitu untuak antisipasi disaat ado masalah samo finansial. Salain itu, menurut ambo dana darurat pun dapek mambantu keluarga ataupun urang tadakek saat ado masalah finansial.

Topic: slice of life
Menyimpan file indak haruih manggunoan flash disk atau mamori lainnyaa. Cukuik dengan manggunoan Google Drive nan alah disadiokan oleh perusahaan Google untuak penggunanyo dapek manyimpan file dan mangaksesnyo di manapun dan kapanpun. Selain itu jugo penyimpanan iko dapek mamuat begitu banyak file. Disadiokansabanyak 15 GB bagi pengguna sacaro gratis dan dapek mambayar jiko ingin manggunoan lebih dari 15 GB. Teknologi nan belum lama iko dikeluarkan mambuek banyak pengguna Google mamakai produknyo untuak manyimpan file pentingnya. Apolai katiko sadang baada di luar negeri inyo dapek mangakses file nan ado di Google Drive iko caro mudah tanpa haruih mambaok  perangkat penyimpanan lainnya.  Google Drive iko dapek diakses melalui komputer manapun asalkan inyo mamiliki produk Google. Mako dari itu indak paralu takut manyimpan file karano tingkat keamanan di Google Drive iko cukuik tinggi. Dan marilah awak manggunoan teknologi agar dapek mambantu mampermudahkan Semua urusan kita.


Topic: technology
Dihari Minggu, Andri nan sadang libur pai ka rumah uwo nyo untuak mamberaskan rumah tasabuik karano uwo Andri alah maningga dunia. Makonyo, Andri kini disuruh untuak mambarasihan rumah tasabuik. Ado ciek ruangan nan pernah Andri caliak katiko inyo SD dulu yaitu gudang panyimpanan barang-barang pribadi milik uwonyo dulu. Satalah cukuik lamo mamberekan barang-barang uwonyo, Andri kambalu basuo senjato tradisional yaitu kurambiak di salah satu kotak nan ado didalam gudang tasabuik. Andri pun mambaoknyo kalua ruangam sahinggo dapek mancaliak dengan jaleh detail dari sanjato tasabuik. Andri nan memang mampunyoi ketertarikan samo barang-barang zaman dahulu iko mambaok kurambiak tasabuik ka rumahnyo untuak inyo koleksi. 

Topic: culture & heritage
Carito rakyat memang adolah carito nan sacaro turun-tamurun disampaian dari generasi dulu sampai kini. Mereka mayakini kalau carito rakyat tasabuik mungkin sajo memang pernah tajadi atau sabagai hanyo sabagai carito sajo. Dicaliak dari carito Malin Kundang nan marupokan saurang anak nan alah durhako kapado urang gaeknyo. Hal iko pun nan manyababkannyo dikutuk sahinggo inyo manjadi batu. Carito Malin Kundang walaupun itu hanyolah carito rakyat nan alum bisa dipastikan kebenarannyo tapi ado hal nan dapek diambik pelajarannyo. Bagi anak nan durhako kapado urang tuo nyo mako ado balasan nan akan inyo dapekan. Mako dari itu, marilah awak manghormati dan manyayangi urang tuo awak salagi masih ado. 

Topic: culture & heritage
Salain nikahan banyak hal nan manjadian urang desa ko tacaliak bana kakeluargaanyo. Memang gayo hiduik urang desa ko labiah kakaluargoan dan saliang bagotong royong walau sederhano. Kalau urang kota kan kabanyak sibuk surang-surang, kini juo kalau ado apo apo pakai aplikasi untuak transaksi bamacam-macam. Apolai dalam paelok an fasilitas warga biasonyo untuak kanyamanan masyarakat desa labiah ka gotong royong basamo. Wakatu itu kami pernah juo mambuek jembatan yang alah patah dek kareno masiah alun kokoh. Bantuak atau ciri dari jembatan nan dibuek tu bantuaknyo luruih, malangkuak kabawah, ado pegangan di kanan kirinyo, ukuran jembatan 5 meter labiah. Mungkin iko nan bisa disabuik dari jembatan nan baru dibuek tu.

Topic: slice of life
Banyak urang indak manyukoi durian karano baun nyo manyangek dan rasonyo aneh. Maskipun makanan ko banyak ndak disukoi urang, tarnyato banyak kandungan dari durian ko nan bamanfaat untuak kesehatan. Dalam buah durian ko, takanduang banyak manfaat dari banyak nutrisi bilo dibandiangan jo buah lain. Durian kayo akan vitamin C, vitamin A, Vitamin B6, niasin dan lainnyo. Tadapek lo sanyawa tanaman kayak favanoid, karotenoid, antosianin jo polifenol. Durian ko dapek mangurangi resiko kanke, mancegah panyakik jantuang, manurunan gulo darah, malawan infeksi, mangurangi gangguan pencernaan karano sanyawa sulfur nan ado pado buah ko nan dapek manimbulkan kadar alkohol maningkek dalam darah manusia.

Topic: food & beverages
Di maso sekarang, panggunoan aplikasi pasan antar makanan sangaik baguno untuak banyak urang. Aplikasi pasan antar makanan biasonyo mampunyoi menu nan paliang banyak dipasan. Salah satu minuman nan paliang banyak dipasan dan marupokan minuman favorit ambo adolah kopi. Ambo sangaik manyukoi kopi. Kopi banyak dipasan di aplikasi pasan antar karano banyaknyo piliahan kopi nan dijua dari babagai kadai. Duo kadai kopi nan menunyo paliang banyak dipasan adolah janji jiwa dan starbucks. Salain karano banyaknyo varian kopi nan dijua, kopi disukoi dek urang-urang karano rasonyo. Perpaduan raso pahik dan manih nan ado di kopi mambuek urang-urang bagitu manyukoinyo. Salain itu kopi dipicayo bisa manahan raso kantuak sahinggo banyak urang maminum kopi untuak tetap tajago.

Topic: food & beverages
Sabuah film bisa mempermainkan perasaan urang, bahkan manyantuah perasaan urang yang manonton. Banyak juo film yang maubah suduik pandang seseorang. Salah satunyo film Sayap-sayap Patah yang alah mangureh aia mato para penonton nyo. Kisah film sayap-sayap patah ko manggambarkan baa kehidupan seorang aparat yang manjalankan tugas dan nio mempertahankan hiduiknyo dari keganasan para napi yang malakukan pambarontakan. Kisah nyo ko mancaritokan sepasang suami jo istri yang sadang mananti kehadiran anak patamo mereka dan manata hidup indah basamo tapi karno tugas yang harus dijalankan jo suami nyo angan jo harok an salamo ko ndak bisa tacapai. Inti dari film ko akan mancaliak an perjuangan sang suami sebagai aparat kepolisian.

Topic: leisures
Ambo punyo kawan. Utaknyo ko kancang. Emang alah dari sakolah dulu lah nampak dek ambo kalau nyo cadiak dak kreatif pado nan lain. Tapi sayangnyo kawan ambo ko talampau banyak pertimbangan. Contohnyo se rencananyo untuak manggaleh. Dulu alah tapikia dek nyo untuak manggaleh jus buah pakai oto kompong. Tapi sampai kini ndak talaksana. Ruponyo ide nyo tu alah diduluan dek urang. Abis tu pernah lo tapikia dek nyo untuak manggaleh es kepal milo, alah taduluan lo dek urang. Mako dari itu, kalau kalian alah ado ide untuak manggaleh jan banyak bana pikia, jan lo ditunda-tunda. Beko nyo ambiak ide kalian tu dek urang.

Topic: business
Manonton film kini bisa diakses dimano sajo salain tayang di bioskop. Babarapo situs nan ado di internet banyak nan manyadioan fasilitas nan ciek ko, tapi sayangnyo disadioan dalam bantuak ilegal. Manuruik Direktur Hak Cipta dan Desain Industri Direktorat Jendral Kekayaan Intelektual Kementrian Hukum dan Hak Asasi Manusia Syafruddin, alah banyak situs nan mode itu di tutuik tapi masih ado jo nan baru tiok hari. Padahal banyakaplikasi legal nan bisa manonton film. Manonton film secara ilegal sabananyo indak cuma marugian film tapi marugian para pelaku seni nan ikuik manjadi panggarak sabuah karya bisa diciptakan secara baik. kalau indak nio balangganan, paliang indak apresiasi film indonesia jo manontonnyo di bioskop.

Topic: leisures
Media penyimpanan file kini alah dapek diakses melalui produk keluaran Google yaitu Google Drive. Di mana perusahaan Google manyediakan tampek untuak manyimpan file dalam jangka waktu nan panjang serta mamiliki keamanan nan kuat. Selain itu jugo file nan alah disimpan dalam Google Drive iko dapek diakses di manapun dan kapanpun. caro untuak mangupload dokumen ka Google Drive iko yaitu partamo manyediakan akun Google sabagai tampek untuak manyimpan file tasabuik. Keduo mambuka aplikasi Google Drive nan dapek diakses di pencarian Google atau mandownloadnyo di App Store. Satelah itu,  login ka Google Drive manggunoan akun Google nan alah dibuat. Satelah itu mulai untuak manguploadnyo dengan manekan tanda tambah lalu mangupload file nan diinginkan. Selanjutnyo yaitu mamiliah opsi untuak siapo saja nan dapek mangakses file tasabuik. 


Topic: technology
Pai bawisata ka Bandung, labiah tapek nyo di Ciwidey ka Kawah Putiah. Kawah Putiah adolah tampek wisata yang masuak daftar tujuan wisata wisatawan kalau lagi ka bandung. Ado yang unik katiko awak kasiko dengan manggunoan transportasi di siko kalau nio masuak ka dalam kawan Kawah Putiah. Namo transportasinyo adolah Ontang Anting, bantuak dari omtang anting ko mirip jo angkutan umum biasonyo tapi bisa awak caliak dan ketahui bahwa ado yang beda yaitu kanan dan kiri nyo tabukak alias ndak ado dindiang nyo. Walaulun bak itu awak ndak paralu cameh ka ujanan, karena ontang anting ko biaso e dilengkapi jo terpal untuak malindungi panumpang dari hujan.

Topic: leisures
Bagi Rina waktu Maghrib sampai Isya adolah waktu nan paliang rancak untuak tanangan diri. Satiok hari karajo inyo pulang jam 5 dan biasonyo sampai di kosannyo jam satangah 5. Sasampai di kosan Rina langsuang barasiah-barasiah dari mandi sampai mambarasiahan kosannyo. Waktu barasiah-barasiah ko suko ndak sadar se alah azan maghrib. Rina langsuang ambiak wudhu dan sholat Maghrib. Satalah sholat, inyo lanjuik badoa dan mangaji. Tiok hari Rina minimal mangaji 1 lembar Al Quran. Di waktu iko Rina maraso tanang, satalah saharian sobok jo manusia, di waktu ko inyo bisa mandakekan diri ka Allah SWT. Kegiatan itu inyo lakukan sampai azan Isya bakumandang. Salapeh azan langsuang inyo tunaikan sholat Isya.

Topic: religion
Tokoh adaik mamiliki tingkek nan labiah tinggi dipandiangkan jo kapalo suku. Untuk manjadi saorang tokoh adaik kebanyakan memang dipiliah sacaro turun temurun atau melalui proses musyawarah. Tapi bukan berarti urang lain di lua keturunan tokoh adaik ndak bisa untuak manjadi tokoh adaik. Manuruik ambo, masyarakaik adaik pun ndak mungkin mampicayokan kampuang mereka untuak dipimpin dek tokoh adaik nan diraso-raso ndak kompeten. Soalnyo tokoh adaik adolah tampek mangadu masyarakaik jiko ado masalah nan tajadi di kampuang sarato tokoh adaik lah nan akan mambimbiang masyarakaik untuak bisa baprilaku sasuai jo adaik. Selain itu, tokoh adaik manjadi cerminan lo bagi masyarakaiknyo, begitupun sabaliaknyo.

Topic: culture & heritage
Bambang Pamungkas  atau nan labiah dikenal dengan panggilan Bepe kini menjabat sabagai seorang Manajer Persija Jakarta pado Liga 1 tahun 2020. Sebelum manjadi manajer sarupo kini beliau ko adolah pemain sepak bola Indonesia nan berasal dari klub Persija Jakarta. Posisinyo di persija sabagai striker. Bambang Pamungkas dikenal sebagai atlet sepak bola nan sangaik lihai dalam permainannyo. Awal mulo namonyo terkenal sabagai pemain sepak bola handal adolah karano pado pertandingan sepak bola Asia Tenggara inyo adolah satu-satu nyo urang nan berhasil mancetak gol untuak Indonesia di Piala Tiger 2002 di semi final malawan Malaysia, dan marupokan pencetak gol tabanyak pado turnamen ko, yaitu sabanyak  gol.

Topic: sports
Hotel tampek ambo karajo selalu mengutamakan kenyamanan sadoalah tamu nyo, indak sekedar dalam kenyamanan kamar hotel nyo se tapi masalah hidangan dan menu yang disedioan iyo juo. Jadi pagi ko kami ado menu makanan panutuik baru jadi satiok ado menu baru pasti ado yang di uji dulu. Dapur hotel ko ado urang nan khusus dan ahli dalam bidang ko karajo yaitu sebagai penguji makanan atau kitchen test yang di ma tugasnyo inyo yang tau bahan dasar nan elok, raso nan lamak, dan harago yang sesuai. Jadi pagi tu kami anak baru di tampek karajo maagiah menu panutuik baru buatan ambo jo kawan ambo nisa yang baru karajo juo di siko. Untuang se kecek penguji makanan tu lai lamak menu panutuik kami.

Topic: food & beverages
Ayam bumbu adalah makanan nan ado di rumah makan padang. Ayam bumbu ko adolah ayam goreang yang dibaluik jo bumbu ayam nan tabuek jo karambia paruik. karambia di paruik ko di goreang sajo ndak dipanga-pangaan do. karambia paruik nan di goreang ko, nan alun di rameh. Alun di rameh maksudnyo disiko yaitu alun dikaluaan santannyo lai do. jadi aroma karambianyo masih ado dan masih fresh katiko dibaluik ka ayam nan alah digoreang tadi. ayam bumbu ko sangaik lamak disantap katiko baru matang, karano ayam ko masih taraso guring dan garing katiko dimakan. apolai kito pakai bumbunyo dan di galimangan ka dalam nasi.

Topic: food & beverages
Namo den Sabila Ariana Ares, biaso di panggia Sabila. Aden adolah padusi baumua 17 tahun. Aden ndak putuih sakola dan indak malanjuikan kuliah karano faktor ekonomi. Aden barasal dari kaluarga nan kurang mampu salain itu den punyo katabatehan. Kaki den lumpuah dari ketek jadi den lumayan susah manggarik. Den tingga Cuma jo nenek den nan alah sakik sakian pulo. Karano itu den nio mambantu nenek den manggaleh. Kami manjua banyak aneka makanan, mulai dari miegoreng, abuih, kwitiaw, bakso mercon, batagor dll. Tapi karano katabatehan, kami hanyo manjua lewek gofood. Salain praktis kami maraso iko bisa manghemat tanago dan modal. Karano indak paralu aangkek barang dan awak Cuma manunggu pasanan di japuik. Tapi samanjak corona den mulai paniang karano panjualan manurun. Tapi den tatap bausaho. Wakatu itu den bausaho mancari ide jualan nan baru dan bausaho mampromosikannyo. Karano wakatu itu ekonomi mamang sadang sarik, jadi den mancari ide jualan nan modalnyo saketek jadi den bisa jua murah, supayo nan mambali bisa tanang mambali galeh den.

Topic: business
Nan namonyo manggaleh tu pasti harus tahan bantiang. Kadang apo nan di jua ko lai laku, kadang malah rugi. Apo lai kalau kadai awak ko baru buka. Langang bana. Pertamo kali ambo manjua corn dog dari rumah, jan kan ado nan mambali, nan batanyo se ndak ado ciek alah nyo do. Langau se nan mangawanan di muko rumah tu nyo. Sadiah bana rasonyo. Titiak aia mato dek nyo. Apo lai kok ditanyo dek urang rumah bara buah nan laku, batambah sadiah rasonyo. Ingin rasonyo manyarah. Tapi ambo tau iko hanyo samantaro karano ambo picayo usaho ndak akan pernah mahianati hasil.

Topic: business
Urang nan suko baolahraga tantu indak asiang jo alaik yang ciek ko. Matras yoga atau olahraga yang acok dipakai untuak baolahraga dengan gerakan. Alaik ko dibuek tantu ado manfaaik nyo, salah satunyo bisa mangurangi resiko tangan dan kaki supayo indak tagalincia katiko awak sadang yoga atau baolahraga dengan gerakan. Manuruik mia yang suko yoga panggunoan matras ko manjadi wajib untuak kaamanan bagi awak. Memang disarankan juo katiko awak nio yoga atau workout untuak mamakai matras. Supayo gerakan tetap stabil dan indak licin. Kareno tangan jo kaki yang langsuang manyantuah langik biaso bakaringek dan rawan tapaleset. Sahinggo di khawatirkan akan mangalami cedera.

Topic: sports
Sia disiko nan suko jo sayua paku, kalau ambo suko jo sayua paku. Nenek ambo juo ado tanaman paku di balakang rumahnyo. Kareno nenek ambo ko suko mananam banyak sayua, nenek ambo juo mangarati baa bacocok tanam sayua ko. Ciri-ciri tanaman paku tampek hiduiknyo di tampek yang kawasannyo basah lah, daunnyo tu mangguluang, mampunyoi sistem pambuluh angkuik pado aka, batang jo daun, tanaman iko dapek tacaliak bantuak semak jo tumbuhan yang marambat. Kalau awak masak iko dan tau baa caro masaknyo pasti lamak kareno samo lah bantuak sayu nan lain. Banyak juo manfaaik sayua iko tantunyo, jadi makan iko juo ado manfaaiknyo.

Topic: slice of life